Powr Touch oorskuif na ander wa - Forum Topic
Total Views: 83 105 223
Forums / 4. Product & Business / Powr Touch oorskuif na ander wa
09 Mar 2020 @ 14:58:49 pm
Wie kan ek kontak om PowrTouch movers af te haal van n wa en weer installeer op n ander wa? Ek het Wouter van Ewiks gevra, maar hy sê hul werk nie meer met PowrTouch nie.
.....ek gaan wa beslis nie Villiers toe sleep nie
09 Mar 2020 @ 15:29:53 pm
Probeer CARAVAN FITMENT Centre in Pta langs Pta karavane-hulle adverteer in Kamp en Karavaan of Google vir selnommer, of enige woonwa handelaar met werkswinkel.
09 Mar 2020 @ 15:37:05 pm
Dankie....sal hulle probeer. Dis hulle wat eintlik Enduro opsit, maar sal seker ook op ander kan werk.
09 Mar 2020 @ 15:54:41 pm
Hulle was eers agente vir POWR TOUCH en het myne destyds by my huis kom opsit nadat ek dit van 'n vorige wa afgehaal het. Praat met Michael snr , ek is seker hy sal jou help
09 Mar 2020 @ 21:58:47 pm
Dankie Lein, hulle het terug gekom na my met n prys....hulle help graag
09 Mar 2020 @ 22:25:57 pm
Doen dit self, dit is regtig nie moeilik nie. Ek het my eerste Powrtouch self geinstalleer. Al die inligting is aanlyn beskikbaar
10 Mar 2020 @ 06:30:37 am
Dit is vreeslik maklik. Kyk net hoe is die drade op die motors gekoppel met ander woorde watter kant van elke motor is die swart en rooi drade. As ook waar is wat gekoppel op die beheer paneel.
Teken 'n skets van die beheer paneel se punte en merk hulle 12345678 ens
Plak 'n stukkie maskeer band op elke draadjie en skryf die no daarop neer. Ek sien die mover is tans aan die voorkant van die as gemonteer. Sou dit nodig wees om dit agter die as op die volgende karavaan te monteer sal jy dalk net die drade op elke motor moet omdraai om vorentoe op die remote selfde te hê as vorentoe van die karavaan.
Moet ook nie die drade korter knip nie of sommer net verleng nie. Ek was deur Johan Spies van Reich Motor movers mee gedeel dat die drade na die motors verkieslik dieselfde lengte moet wees. Ek het nie gevra hoekom nie
Het die mover van my Penta afgehaal en oorgebou op die Classique. Puik gewerk. Sonder dat ek my waarborg verloor het.
10 Mar 2020 @ 06:50:08 am
Dankie....sal opsie oorweeg
10 Mar 2020 @ 07:02:41 am
Die moeilikste gedeelte is om die movers op te lig en aan die onderstel vas te bout.
Onthou die spasie tussen die roller en die wiel as die movers ge- disengage is, is 19mm.
Sny 'n stukkie hout van 19 x 19mm ongeveer 150mm lank. Pas dit tussen die wiel en roller in as jy instaleer. Bêre hom sommer vir latere checks.
10 Mar 2020 @ 08:03:23 am
10 Mar 2020 @ 13:14:06 pm
Ek wonder hoekom Wouter net so n klein rukkie PowrTouch gedoen het?
10 Mar 2020 @ 15:03:53 pm
Jacques @ CJ Aircons does/did mobile services/installations.
13 Mar 2020 @ 09:16:35 am
Seker maar kompetisie met sy eie produk. Hy verkoop dalk meer van die Powr touch as sy eie of sy eie verkoop so meer dat dit nie winsgewend is om steeds Powrtouch te verkoop nie.
Rede kan beide kante toe wees. Net hy sal kan sê hoekom.